# Walter Winans

Walter Winans (Sant Petersburg, Rússia, 5 d'abril de 1852 - Barking, Londres, 12 d'agost de 1920) va ser un tirador, criador de cavalls, escultor i pintor estatunidenc que va participar en els Jocs Olímpics de 1908 i 1912. Va guanyar dues medalles en tir: una d'or el 1908 en tir al cérvol, doble tret, i una de plata el 1912, en tir al cérvol, tret simple per equips. També guanyà una medalla d'or per la seva escultura An American Trotter el 1912. A més, Winans va escriure deu llibres.
Juntament amb l'hongarès Alfréd Hajós, medallista en natació el 1896 i que 28 anys més tard ca guanyar una medalla de plata en arquitectura, són els únics atletes olímpics guanyadors de medalles olímpiques en disciplines esportives i artístiques.
Era fill des estatunidencs William Louis Winans i Maria Ana de la Carrer, i va néixer el 5 d'abril de 1852 a Sant Petersburg, on la família s'havia traslladat per treballar en la construcció de les obres de la línia de tren fins a Moscou. Winans va viure a Rússia fins als 18 anys, quan va marxar cap a Kent, Anglaterra.
El 1910 envià diversos cavalls a la Fira Nacional del Cavall al Madison Square Garden de Nova York.
Degut a les activitats del seu pare era financerament independent, i no mostrà cap interès en activitats comercials, per la qual cosa cultivà les seves inclinacions atlètiques i artístiques. Guanyà dotze campionats britànics consecutius en tir de pistola i fou criador de cavalls i trotons amb èxit.
Fou caçador i va tenir els drets de caça sobre uns 250.000 acres a Glen Strathfarrar, Glen Cannich i Glen Affric a les Terres Altes d'Escòcia.
Morí a l'hipòdrom Parsloes Park de Dagenham, Essex, el 12 d'agost de 1920 Participava en una cursa de trotar i poc abans de l'arribada patí un atac de cor que el va fer caure del sulky.

## Bibliografia

Walter Winans és l'autor dels següents llibres i textos:
* The Art of Revolver Shooting, New York: Knickerbocker Press, 1901 [Riling 1527]
* Hints on Revolver Shooting, New York: Putnam's, 1904 [Riling 1597]
* Practical Rifle Shooting, New York: Putnam's, 1906 [Riling 1630]
* The Sporting Rifle, New York: Putnam's, 1908 [Riling 1662]
* The Art of Revolver Shooting, Rev. Ed., New York: Knickerbocker Press, 1911 [Riling 1527 var.]
* Shooting for Ladies, New York: Putnam's, 1911 [Riling 1730]
* Revolvers- article a "Encyclopedia of Sports & Games in Four Volumes Vol IV", editada per Sportsman (1912)
* Deer Breeding for Fine Heads (1913)
* Animal Sculpture (1914)
* Pistolen-und Revolverschiessen (1914) traducció de The Art of Revolver Shooting, amb modificacions pel Dr. Maxim Goldberg
* Automatic Pistol Shooting, New York: Putnam's, 1915 [Riling 1806]
* The Modern Pistol & How to Shoot it, New York: Putnam's, 1919 [Riling 1884]
* How to Handle a Revolver London: Geo Newnes (pàg. 289 a 295 del CB Fry's Magazine Vol II 1904 a 1905)
* How to Drive a Trotter London: Geo Newnes (pàg. 498 a 500 del CB Fry's Magazine Vol II 1904 a 1905)
Les referències són de Ray Riling ,Guns and Shooting, a Bibliography, Nova York: Greenberg, 1951.

## Referències

* ↑ «Walter Winans Olympic Results». sports-reference.com. Arxivat de l'original el 17 d’abril 2020. [Consulta: 11 abril 2017].
* 1 2 «Walter Winans Dies In a Race.». New York Times, 13-08-1920 [Consulta: 24 desembre 2008]. «Noted American Sportsman Collapses in Sulky While Driving on London Track. Marksman and Painter. Cosmopolite Also Famous as Huntsman. Did Not See Land of Allegiance Until 58th Year. Walter Winans, widely known American resident of London, collapsed and died while driving his horse, Henrietta Guy, in a trotting race at Parsloes Park this afternoon.»
* ↑ «Winan's Horses in Show. Famous Breeding and Driving Types to be Seen at Madison Square Garden». New York Times, 02-11-1910 [Consulta: 24 desembre 2008].
* ↑ «Winan's Horses Coming. Light Steppers to be Exhibited at National Horse Show.». New York Times, 11-09-1910 [Consulta: 24 desembre 2008]. «Walter W. Winans, the American, who is a foremost exhibitor of heavy harness horses in the English and Continental shows, has consented to enter some of his famous light steppers at the National Horse Show in Madison Square Garden during the week of Nov. 16. He cabled the decision to make entries at New York yesterday to James T. Hyde, Secretary of the National Horse Show Association.»